cyanic-selkie/wikianc huggingface dataset:
Gene Clark
Senere karriere, sykdom og død
In 1985, tok Clark kontakt med McGuinn, Crosby og Hillman angående en ny start for The Byrds i tide for bandets 20-års jubileum for utgivelsen av The Byrds debutalbum, "Mr. Tambourine Man". De tre han henvendte seg til, viste ingen interesse. Clark bestemte seg da for å sette sammen en "superstarsamling" av musikere som blant annet inkluderte ex-Flying Burrito Brothers og Firefall-medlem Rick Roberts, ex-Beach Boys-sanger og gitarist Blondie Chaplin, ex-Band medlemmene Rick Danko og Richard Manuel, og ex-The Byrds medlemmene Michael Clarke og John York. Clark kalte bandet sitt først band "The 20th Anniversary Tribute to the Byrds" og begynte å opptre i 1985. Mange av konsertarrangørene begyntet å forkorte bandets navn til "The Byrds" i advertering og markedsføringsmateriale. Siden bandet fortsatte å turnere hele 1985, bestemte agenten å forkorte navnet til "The Byrds", hvilket McGuinn, Crosby og Hillman ikke likte. Clark sluttet etter hvert å opptre med "sitt eget" Byrds-band, mens trommeslager Clarke fortsatte sammen med Skip Battin (og iblant med ex-Byrds York og Gene Parsons) dannet et annet "Byrds" band, hvilket fikk McGuinn, Hillman, og Crosby til å turnere som "The Byrds" i et forsøk på å etablere rettigheter til navnet. Forsøket deres ga intet resultat; Clark var ikke med i gjenforeningen av The Byrds, mest fordi hans deltagelse i bandet ikke omfattet visse av medlemmene. Crosby sikret til slutt rettighetene til navnet i 2002.
Selv med suksess for Clark og Carla Olsons album, So Rebellious a Lover, hvilket førte til flere TV-opptredener (inkludert Nashville Now), fikk Clark flere og flere alvorlige helseproblemer, inkludert magesår og avhengighet av alkohol. I 1988, gikk han igjennom kirurgi for å fjerne ondartet magesår.
En periode med abstinens fulgte inntil Tom Petty spilte in en coverversjon av «I'll Feel a Whole Lot Better» på albumet Full Moon Fever i 1989, som skapte mengder av royalties fra album (som kom helt til No. 3 på listene i USA) for Clark. Med mengder av penger begynte Clark overse sine profesjonelle obligasjoner. Selv om omstendighetene er uklare ( Carla Olson hevder finansiell utroskap), gjorde det sitt til at Clark også tok sitt siste "break up" med Terri Messina, som han hadde hatt to tiårs av og på igjen forhold med.
Clark's helse fortsatte å forverre seg etter hvert som hans alkohol- og narkotikamisbruk økte. Han ble diagnostisert med kreft i halsen i 1991. He døde 24. mai, 1991 i en alder av 46 år, av blødende kreft på grunn av sin alkoholisme. Han ble begravd ved St. Andrews Catholic Cemetery i Tipton, Missouri.
Diskografi
Studioalbum (solo)
Livealbum (solo)
Samlingsalbum (solo)
Som medlem av The Byrds
Som medlem av Dillard & Clark
Som medlem av McGuinn, Clark & Hillman
Med Carla Olson
EPer
Jelena Isinbajeva
Jelena Gadzjijevna Isinbajeva (russisk: Елена Гаджиевна Исинбаева; født 3. juni 1982 i Volgograd) er en russisk stavhopper. Hun vant OL-gull i Athen 2004 med ny verdensrekord på 4,91 m, og ble kåret til årets kvinnelige friidrettsutøver av IAAF. Hun har senere satt flere verdensrekorder, og gikk som første kvinne over 5 meter 22. juli 2005 under et stevne i Crystal Palace i London.
Seiling under Sommer-OL 1972
Seiling under Sommer-OL 1972. Seiling var med på det olympiske programmet for femtende gang under OL-1972 i München. Det ble konkurrert om seks olympiske titler og regattaene ble gjennomført i perioden 29. august til 8. september utenfor Kiel.
Jelena Isinbajeva
18. august vant Isinbajeva stavsprang for kvinner i sommer-OL 2008 i Beijing og satte samtidig ny verdensrekord med 5,05 m.
Den 28. august 2009 satte hun igjen verdensrekord, denne gangen med 5,06 meter, da hun vant et Golden League-stevne i Zürich. Hun greide denne høyden på første forsøk.
Isinbajeva holder også verdensrekorden innendørs med 5,01, satt i Stockholm 23.2.2012.
Hun blir kalt «Svalen fra Volgograd».
1. oktober 2008 ble hun gjennom en internettavstemning kåret til årets beste kvinnelige friidrettsutøver i Europa.
Isinbajeva er bosatt i Monaco og blir trent av Serhij Bubkas forhenværende trener Vitalij Petrov.
Hun er 1,74 meter høy og veier 64 kilogram.
Edvard Londeman Rosencrone
Edvard Londeman greve Rosencrone (født 5. juli 1680 på Island, død 16. september 1749 i Bergen) var en dansk-norsk biskop og greve.
Han var sønn av sysselmann på Island Hans Villumsen Londeman og hustru Guðriður Markusdatter. Ni år gammel kom han i sin farbror amtsskriver Gert Villumsen Londemans hus. Han ble baccalaureus i 1699 og fikk deretter en stilling som sogneprest i Skelund sogn. Herfra tok han magistergraden i 1706. I 1724 ble han prost, tre år senere professor i filosofi ved Københavns Universitet.
I Bergen
1732 ble Londeman lektor i Bergen og litt senere konsistorialråd, mens han i 1735 omsider fikk sitt bispeembete i samme by. Han var en sparsommelig mann som med tiden ble en velholden jordeier med oppkjøp av blant andre Nøragergård i Nordjylland. I januar 1749 ble han opphevet til grevestanden, hvoretter han tok navnet Rosencrone. Han fikk opprettet baroniet Rosendal som sitt stamhus bare syv dager før han døde.
Han var gift første gang i 1706 med Marie Christine Wielandt (1683–1721), annen gang med Anne Christine Nyegaard (1711–43). Med sistnevnte ble han far til:
Utskarpen (fjord)
Utskarpen er en sidefjord til Ranfjorden i Rana kommune i Nordland. Den strekker seg 4,5 kilometer nordøstover til bygda Utskarpen. Fjorden har innløp mellom Børrestøllia i vest og Kvitneset i øst. På vestsiden av fjorden ligger Buvika, Åenget og Dalosen, og på østsiden ligger Brattland og Storstranda.
Preposisjonen «ut-» karakteriserer denne fjorden som «den ytre» (den nordlige) fjorden, nord for Ranfjorden. Rygh mente at «den indre» (sørlige) «fjorden» trolig er Skarpsundet med Skarpneset, ettersom det ikke finnes andre kjente fjord-navn med stammen «skarp-».
The Blue Album
The Blue Album er et album fra 1994 av den amerikanske gruppen Weezer.
Prøysenprisene
Prøysenprisene, eller Alf Prøysens hederspriser, er tre norske priser som deles ut til «meget anerkjente kunstnere innen forskjellige sjangre». Prisene som deles ut er Prøysenprisen, Teskjekjerringprisen og Alf Prøysens Ærespris. Hver av prisene består av en sølvplakett og 25,000 kroner.
Prisene gis for fremragende innsats innen musikk, visekunst og diktning i sjangre som forbindes med Prøysen. Prisene ble opprettet til ære for dikteren Alf Prøysen i 1974 gjennom et samarbeid mellom NRK og Sparebankforeningen i Hedmark og Oppland. De to partene utgjorde Alf Prøysens Minnefond, som sto for utdelingen av prisene.
Siden 2018 deles prisene ut av organisasjonene Norsk forening for komponister og tekstforfattere – NOPA, Norsk Viseforum og Norske Barne- og Ungdomsbokforfattere. I juryen for 2022 satt Kari Bremnes, Erlend Ropstad og Liv Gulbrandsen.
Mottagere av Prøysenprisene får en medaljong som er tegnet og modellert av myntgravør Øivind Hansen.
Statutter
Statutter for Alf Prøysens Hederspriser Prøysen-prisen, Teskjekjerring-prisen og Alf Prøysens Ærespris
''§ 3 Prisene deles ut hvert år i desember. Utvelgelsen av prisvinnerne foretas av en jury som oppnevnes av styrene i NOPA og Libris A/S i fellesskap. Juryen konstituerer seg selv.''
Prøysenstjerneskuddprisen
I 2016 ble det etablert en egen Stjerneskuddpris som ble delt ut sammen med de ordinære Prøysenprisene. «Stjerneskuddprisen skal gå til en ung utøver født i 1996 eller senere som viser talent og evner innen de kunstsjangrene vi forbinder med Alf Prøysen.»
22. serierunde i Tippeligaen 2009
22. serierunde i Tippeligaen 2009 startet fredag 21. august klokken 19:00 med Fredrikstad mot Rosenborg. Runden fortsatte lørdag 22. august med to kamper, én kamp klokken 16:00 og én kamp klokken 19:00. Runden fortsatte med fire kamper søndag 23. august, tre kamper klokken 18:00 og én kamp 20:00. Runden ble avsluttet mandag 24. august klokken 19:00 med Brann mot Sandefjord.
Pernå
Pernå (finsk: Pernaja) er en tidligere kommune i landskapet Nyland i Finland. I 2008 hadde kommunen en befolkning på 3 944 og et areal på 425,39 km², hvorav 418,35 km² var land. Pernå grenset til kommunene Borgå, Mörskom, Liljendal, Lappträsk, Strömfors og Lovisa.
Pernå var en tospråklig kommune med svensk som majoritetsspråk (58 %) og finsk som minoritetsspråk (41 %).
Pernå er kjent for sine mange gods og herregårder. I Pernå sentrum ligger Mikaelskirken fra rundt 1440. Bibeloversetteren Mikael Agricola er født i Pernå. Han regnes som grunnlegger av det finske skriftspråket.
Den 1. januar 2010 ble kommunene Liljendal, Pernå og Strömfors slått sammen med Lovisa.
Walther Stampfli
Walther Stampfli (født 3. desember 1884 i Aeschi i Sveits, død 11. oktober 1965) var en sveitsisk politiker og medlem av det sveitsiske Forbundsrådet fra 1940 til 1947.
Stampfli ble valgt inn som medlem av Forbundsrådet den 18. juli 1940. Han forlot dette vervet den 31. desember 1947. Stampfli var tilknyttet Det frie demokratiske parti (FDP / PRD). Under hans tid som medlem av Forbundsrådet var Stampfli ansvarlig for finansdepartementet og han var president for den sveitsiske konføderasjonen i 1944. Mellom 1921 og 1940 arbeidet Stampfli i ledelsen av bedriften Ludwig von Rollschen Eisenwerke. I 1922 ledet han parlamentet i kantonen Solothurn. Mellom 1930 og 1940 var Stämpfli også medlem av det sveitsiske Nasjonalrådet.
Bill Kaulitz
Bill Kaulitz (født 1. september 1989 i Leipzig, Tyskland) er sanger i popgruppen Tokio Hotel.
Barndom
Bill Kaulitz er sønn av Simone og Jörg Kaulitz, og født 10 minutter senere enn den eneggede tvillingbroren Tom Kaulitz. Da han var seks år gammel ble foreldrene skilt, og moren giftet seg senere med Bills nåværende stefar, Gordon Trümper. Trümper skulle vise seg å få stor musikalsk innflytelse på Bill, han spilte bass i punkrockbandet «Fatun».
Som små var Bill og Tom nesten alltid helt like. I barnehagen ble de nødt til å ha jakker med navn på, slik at personalet kunne se forskjell på dem. Men Bill og Tom begynte tidlig å utvikle sin egen personlige stil, som slett ikke lignet på hverandre. Bill farget håret mørkere og var meget inspirert av den japanske rockerstilen (J-rock).
Karriere
Kaulitz begynte å synge og skrive sanger da han var ni år gammel. I 2001 møtte han og tvillingbroren Tom, Georg Listing og Gustav Schäfer. De passet godt sammen, og dannet gruppen Devilish, som spilte på små, lokale arrangementer. På denne måten fikk de god sceneerfaring.
Da Kaulitz var 13 år gammel deltok han i et tysk show, kalt «Star Search». Selv om han ikke vant showet, fikk han en del oppmerksomhet. Samme år ble bandet kontaktet av Peter Hoffmann, og de underskrev senere en kontrakt med Universal Musics Domestic Division i Hamburg. Med hjelp fra producerne skrev Bill de fleste sangene til debutalbumet, Schrei, som ble sluppet i 2005. Bandnavnet hadde blitt forandret til Tokio Hotel, og den første singlen «Durch den Monsun» gikk rett til topps på de tyske hitlistene. Det samme skjedde for de neste singlene «Schrei» og «Rette Mich». I begynnelsen av 2006 ble et nytt opptak av Schrei-albumet sluppet på nytt, dette hadde fått navnet Schrei; so laut du kannst, fordi Bills stemme i mellomtiden hadde skiftet. Deres fjerde single «Der letzte Tag» ble en like stor suksess som de tre andre, men nå også utenfor Tyskland. Selv om bandet stadig sang på tysk hadde musikken deres blitt populær i flere europeiske land. I 2006 var bandet nesten konstant på turné rundt i Tyskland, samt noen konserter i andre europeiske land.
Tokio Hotel slapp sitt andre album, Zimmer 483, 23. februar 2007. Den første singlen «Übers Ende der Welt» er allerede på nummer 1 på flere hitlister i Europa.
I juni 2007 kom den engelske versjonen av albumet Schrei ut, nå kalt Scream.
I 2012 var Bill med på "German's Next Topmodel" sammen med Heidi Klum.
Stil
Kaulitz er kjent for sin spesielle stil, som har blitt sammenlignet med David Bowie. Han kler seg ofte i jeans, lærjakker, band t-skjorter og smykker. Håret er farget sort, neglene malt sorte og hvite og han bruker sort sminke rundt øynene. Han er også kjent for sin store, iøynefallende frisyre med lyse striper.
Roald Amundsens gate (Oslo)
Roald Amundsens gate (6) er en gate i Oslo sentrum oppkalt etter Roald Amundsen. Gaten går fra Fridtjof Nansens plass til Karl Johans gate.
Roald Amundsens gate var tidligere navnet på gaten som nå heter Olav Vs gate. Da bystyret i 1992 bestemte å døpe om Roald Amundsens gate til Olav Vs gate, ønsket de fortsatt å ha en gate oppkalt etter Roald Amundsen. En del av Universitetsgata ble valgt. Dermed er landets tre fremste polarforskere samlet på et lite område, siden Fridtjof Nansens plass og Otto Sverdrups gate er i umiddelbar nærhet.
Engelsk 1. divisjon 1911–12
'''Engelsk 1. divisjon 1911–12''' var den 24. sesongen i Football League. Blackburn Rovers ble ligamester for første gang.
== Tabell ==
Opprykk
De to dårligste klubbene i 1. divisjon rykket automatisk ned til 2. divisjon og de to beste klubbene i 2. divisjon rykket automatisk opp til 1. divisjon.
Engelsk 2. divisjon 1911–12:
Referanser
1914-15 in English football Engels voetbalkampioenschap 1914/15 Piłka nożna w Anglii (1914/1915)
ADHD
Attention deficit hyperactivity disorder (ADHD; tidligere også kjent som ADD) eller hyperkinetisk forstyrrelse, er en psykiatrisk diagnose som er preget av forskjellige grader og kombinasjoner av oppmerksomhetssvikt, impulsivitet og hyperaktivitet. Symptomene debuterer i løpet av barndommen, og kan vare hele livet. I den amerikanske diagnosemanualen DSM deles ADHD inndelt i tre typer, ut fra hvilke symptomer som er mest tydelig: uoppmerksom type, hyperaktiv/impulsiv type, og kombinert type. I Verdens helseorganisasjons diagnosemanual ICD brukes ikke betegnelsen ADHD, men hyperkinetisk forstyrrelse.
ADHD ble første gang beskrevet i medisinsk litteratur i 1899 og 1902. Diagnosen ble tidligere kalt MBD (forkortelse for minimal brain dysfunction, det vil si «ytterst liten funksjonsforstyrrelse i hjernen»), men ettersom man ikke har klart å finne noen spesiell funksjonsforstyrrelse eller skade i hjernen, har man gått bort fra dette begrepet. Man har riktignok funnet ut at barn med ADHD har redusert virkning av signalstoffet dopamin i hjernen, men det er omstridt om dette skal kunne tolkes som et avvik fra det normale.
For å få diagnosen må symptomene ha debutert før 7 års alder hvis ICD-kriteriene benyttes, og før 12 års alder hvis DSM-kriteriene benyttes. Tidligere var det vanlig å tro at ADHD var noe man vokste fra seg, men det er nå stor enighet om at tilstanden ofte varer inn i voksen alder. For mange vil symptomene avta i løpet av tenårene og voksenlivet, men rundt 50 % av de som fikk diagnosen som barn oppfyller fortsatt diagnosekriteriene i voksen alder, og 25–40 % har ADHD-symptomer i den grad at de gir funksjonsvansker, men uten å oppfylle diagnosekriteriene.
Forekomsten av tilstanden er anslått til ca. 1–2 % basert på kriteriene for hyperkinetisk forstyrrelse, og ca. 5 % når kriteriene for ADHD benyttes. Tilstanden er vanlig blant begge kjønn, men det er rundt tre ganger så mange gutter som jenter får diagnosen. Det antas at dette har sammenheng med at symptomene er mindre synlige hos jenter. Behandling av ADHD varierer fra land til land, og det er omdiskutert hvordan tilstanden helst bør behandles, men behandlingen innebærer ofte en blanding av tilrettelegging i forbindelse med skole og arbeid, medisinering, psykoterapi og livsstilsendringer.
Betegnelser og diagnosekrav
I dagligtale bruker man ofte betegnelsen ADHD om denne tilstanden, selv om man i norsk helsevesen bruker diagnosebetegnelsen Hyperkinetiske forstyrrelser fra diagnosesystemet ICD-10. For at diagnosen hyperkinetisk forstyrrelse kreves det at både hyperaktivitet/impulsivitet og oppmerksomhetsproblemer er til stede for at diagnosen skal stilles. For personer med oppmerksomhetsproblemer, men som ikke er hyperaktive, kan diagnosekoden oppmerksomhetsforstyrrelse uten hyperaktivitet (F98.9) benyttes. Hvis personen i tillegg til problemene knyttet til oppmerksomhet og aktivitet oppfyller kriteriene for en atferdsforstyrrelse, skal diagnosen hyperkinetisk atferdsforstyrrelse (F90.1) stilles. Hvis det ikke foreligger noen atferdsforstyrrelse skal diagnosen forstyrrelse av oppmerksomhet og aktivitet (F90.0) stilles.
Vanskene som oppleves må være av en slik grad at det påvirker sosial, utdanningsmessig, yrkesmessig eller annen viktig funksjon for at en diagnose kan stilles. Symptomene må også være til stede i flere sammenhenger (som f.eks både hjemme og på skole/arbeid). For å kunne stille diagnosen må symptomene ha vært tilstede i minst 6 måneder, de må ha debutert før 7 års alder, og det må ikke foreligge noen annen diagnose eller tilstand som bedre forklarer vanskene. Det kan være mange årsaker til konsentrasjonsproblemer, impulsivitet og hyperaktivitet hos barn, ungdom og voksne, og det kan derfor noen ganger være vanskelig å stille riktig diagnose raskt.
Siden det meste av forskningen på tilstanden baserer seg på ADHD etter kriteriene i det amerikanske DSM-systemet, åpnes det også for å bruke diagnosekriteriene fra DSM-5 til å stille diagnosen i norsk helsevesen. Ifølge disse kriteriene er det nok å oppfylle kriteriene til enten uoppmerksomhet eller hyperaktivitet og impulsivitet, i motsetning til ICD-systemet, hvor alle disse symptomene må være til stede. DSM skiller mellom tre former for ADHD:
I tillegg forekommer en tilstand kjent som Sluggish Cognitive Tempo (SCT), på norsk sen informasjonsprosessering. Barn med SCT mangler som regel typiske kjennetegn på ADHD, og forholder seg oftest still og rolige på skolen. De har problemer med oppmerksomheten fordi de ofte dagdrømmer, og har lavt aktivitetsnivå og sen tankevirksomhet, uten at dette har noen betydning for intelligensen. Ting tyder på at disse barna ikke har utbytte av medisin mot ADHD, selv om de ofte får sistnevnte diagnose.
I Sverige brukes ofte betegnelsen DAMP (Deficits in Attention, Motor control and Perception) om personer som i tillegg til oppmerksomhetsproblemer og/eller hyperaktivitet har motoriske vansker.
Diagnostisering skjer vanligvis etter observasjoner, bruk av kartleggingsverktøy og ulike tester. Det er også under utredning vanlig å intervjue eller på annen måte innhente informasjon fra foreldre, lærere eller andre viktige personer rundt pasienten man mistenker kan ha ADHD.
Det er også utviklet tester på hodebevegelser, OPTAX, og øyebevegelser, Pavlidis test som har blitt benyttet som supplement til utredning av ADHD.
Rundt 2/3 av personer med ADHD har også minst én annen lidelse. Den vanligste komorbide lidelsen er atferdsforstyrrelse (over 50 %), og det er også vanlig at personer med ADHD også har tics, angstlidelser, depresjon, kognitive vansker, språkproblemer, spesifikke lærevansker og autismespekterforstyrrelser.
Årsaker og symptomer
Genetiske forhold, det vil si at forstyrrelsen går i arv, har sannsynligvis en svært stor betydning for utvikling av ADHD. Det har blitt påvist at komplikasjoner i forbindelse med svangerskap og fødsel kan øke sannsynligheten for utvikling av ADHD. I noen tilfeller kan ADHD være assosiert med FAS (føtalt alkoholsyndrom) eller prematurhet (for tidlig født).
Vanskelige sosiale og/eller psykiske problemer hos eller rundt pasienten kan være med på å forverre ADHD-tilstanden. Mange får påvist ulike søvnforstyrrelser, og må behandles for disse.
Oppfølgingsundersøkelser viser at ubehandlet ADHD gir økt risiko for en rekke problemer. Det er en doblet risiko for utvikling av rusmiddelavhengighet. Forekomst av alvorlige atferdsforstyrrelser, depresjon, angst og andre psykiatriske lidelser er også økt.
Epidemiologi
Det er regnet med at rundt 3–5 % av barnepopulasjonen i Norge har ADHD. Både gutter og jenter kan ha forstyrrelsen, men til nå er flere gutter diagnostisert enn jenter (ca. 75 % av de som får diagnosen er gutter). Diagnosen har historisk vært assosiert med barn og unge, da det viser seg at symptomene for mange demper eller endrer seg med alder og modning. Mange voksne oppnår også bedring fordi de lærer seg mestringsstrategier. Allikevel finnes det mange voksne som har ADHD eller som får konstatert diagnosen først i voksen alder. Mange av disse vil ha nytte av medikamentell behandling.
Behandling
Hovedmålsetningene med behandling er å redusere symptomene på ADHD, øke funksjonsnivået på viktige livsområder og hindre utvikling av nye problemer sekundært til ADHD. Som regel vil behandling omfatte en kombinasjon av flere tiltak samtidig: Medikamentell behandling, atferdsorientert behandling (barn), psykoedukasjon, og tilrettelegging på skole/arbeidsplass og i hjemmet.
En langvarig studie i USA («MTA-studien») viste at medikamentell behandling forbedrer symptomer og skoleprestasjoner hos barn med ADHD. Atferdsorientert behandling alene ga liten effekt, mens medikamentell behandling og atferdsorientert behandling i kombinasjon ga best effekt.
Medisinering
Medisiner for å behandle symptomene på ADHD er sentralstimulerende midler som metylfenidat (Ritalin, Equasym/Equasym depot og Concerta), og atomoksetin (Strattera). I enkelte tilfeller benyttes også amfetaminsulfat (Dexamin) eller lisdeksamfetamin (Elvanse i Europa, Vyvanse i USA), en inaktivt prodrug med en gradvis enzymatisk aktivering av deksamfetamin. De tradisjonelle Ritalin-tablettene har en virketid på tre-fire timer, og må derfor tas flere ganger daglig. Depot-preparat fungerer slik at medisinen trekkes jevnlig ut av kapselen gjennom flere timer. Equasym depot har en virketid på ca. 8 timer, og Concerta har virketid ca. 12 timer. Strattera har en virkemåte som likner mer på antidepressiva av SSRI-typen, og har derfor mer langvarig effekt. I mange tilfeller vil behandling med Metylfenidat eller atomoksetin gi god symptomlindring også for tilleggslidelsene, men av og til kan det være nødvendig også å benytte mer spesifikke medikamenter, eller psykologiske behandlingsmetoder for å mestre disse.
Den kliniske erfaringen med metylfenidat strekker seg over mer enn 80 år, og en kjenner derfor godt til både effekt og bivirkninger av preparatet. Atomoksetin er et relativt nytt middel, og både effekt og bivirkningsprofil er derfor mer usikker. Det er kjent at medikamentet hos enkelte kan forårsake sjelden, men alvorlig leverskade. Det er derfor svært viktig å monitorere leverfunksjon med blodprøver den første tiden etter oppstart med medikamentet. Flere studier og klinisk praksis kan tyde på at Metylfenidat gir bedre symptomlindring ved sterk motorisk uro, mens atomoksetin kan gi tilstrekkelig effekt dersom konsentrasjon og/eller prosessering av informasjon er hovedproblemet.
Klonidin kan bedre symptomer på ADHD, sammenlignet med placebo, men ingen vet sikkert om forskjellen er av betydning for pasienten. Behandling med Klonidin kan medføre lav hjertefrekvens.
Psykoterapi
Undersøkelser generelt, viser til at kombinasjonen av metylfenidat og atferdsterapi ser ut til å fungere bedre enn atferdsterapi alene for å redusere symptomer og endre atferd hos barn med ADHD.
En annen studie fra 2013 viste at barn som mottok en spesifikk form for atferdsterapi (child-focused behavioral activation therapy), profitterte i form av bedre skoleprestasjoner og færre ADHD-symptomer. .
Den britiske psykiateren Tim Kendall, som utviklet NICE-nasjonale retningslinjer for ritalin-behandling av ADHD-diagnostiserte pasienter, hevdet i september 2012, at medikamenter ikke er spesielt effektivt ved milde og moderate former for ADHD, og at de kun bør administereres ved alvorlige former for ADHD. Han hevdet også at det først og fremst bør fokuseres på atferdsmessige tiltak fremfor medisinering ved milde og moderate former for ADHD.
Kosthold
For noen kan omlegging av kostholdet være en viktig faktor i behandlingen av ADHD hvis man har fått påvist proteinintoleranse (hyperpeptiduri). Peptider (korte kjeder av aminosyrer) skapes når proteiner spaltes i fordøyelsesystemet. Man er ved proteinintoleranse ikke i stand til å bryte ned melke-proteinet kasein eller hvete-produkt-proteinet gluten. Den norske legen Karl Ludvig Reichelt har vært sentral i forskningen om peptidenes virkning i kroppen. Proteinintoleranse er i tillegg assosiert med andre diagnoser enn ADHD.
Noen rapporterer at å bruke omega-3 fettsyrer har god virkning på ADHD-symptomer.
Fysisk aktivitet
Fysisk aktivitet kan også ha en god effekt på ADHD-symptomer. Mange rapporterer at dette har en gunstig virkning på indre uro og fysisk rastløshet.
Sosial ferdighetstrening
Utvikling og styrking av sosiale ferdigheter kan være en viktig faktor for å mestre hverdagen med ADHD. Mange med ADHD kan ha avvikende eller svake sosiale ferdigheter som kan gjøre det vanskelig å få ønsket innpass i forskjellige sosiale nettverk. En stor grunn til de sosiale problemene er mangel på evnen til å konsentrere seg.
Sandungen (Asker)
Sandungen er en innsjø på Hurumlandet i Asker kommune, som er kommunens største. Sandungen er kilde for Sageneelva, som er det største vassdraget på Hurumlandet.
Drikkevannskilde
Forbudet gjelder blant annet all ferdsel på og i vannet (herunder bading), raste eller slå leir nærmere enn femti meter fra vannet, lufting av hunder og ridning nærmere enn hundre meter fra vannet, samt vasking, tømming og hogst i hele sikringssonen.
Ifølge Søndre Hurum Jeger- og Fiskerforening er det likevel tillatt å fiske i Sandungen, mot fiskekort. Det er både gjedde, abbor, ørret og røye i Sandungen.
Det teologiske fakultet (UiO)
Det teologiske fakultet ble dannet i 1811, som en av de fire første fakulteter ved opprettelsen av Universitetet i Oslo (UiO), da Det kongelige Frederiks Universitet eller Universitas Regia Fredericiana.
Historie
Det teologiske fakultet ble opprettet i 1811, som det første fakultet ved det som da het «Universitas Regia Fredericiana», nå UiO. Frem til 1908, da Det teologiske Menighetsfakultet ble opprettet var fakultetet det eneste stedet i Norge hvor det ble utdannet teologer.
Utdanning
Frem til 1860 var de fleste som ble uteksaminert ved universitetet, teologer. I begynnelsen var aktiviteten ved universitetet hovedsakelig knyttet opp til undervisning, og i perioden mellom 1815-1879 avla tilsammen 4442 studenter embetseksamen ved universitetet. Av disse var det 1601 studenter som tok teologisk embetseksamen.
Strömfors
Strömfors var en tospråklig kommune med finsk som majoritetsspråk (79,6 %) og svensk som minoritetsspråk (18,5 %).
Det teologiske fakultet (UiO)
Utdanning
Fakultetet opplevde en særlig vekst på slutten av 80-tallet og utover på 90-tallet. Spesielt tydelig ble dette første gang i 1991 med overføringen av kristendomsfaget fra det humanistiske fakultet til det teologiske fakultet. Dette resulterte i store studentkull og øket lærerstab. Etterhvert ble også nye fagområder tillagt fakultetets portefølje, slik som diakoni- og profesjonsfagene, og senest de interreligiøse studiene. I 1988 begynte fakultetet å tilby utdannelse innenfor kristendomskunnskap, og i 1995 innenfor helsefag (diakoni).
Strömfors
I Strömfors ble det i 1698 anlagt en smeltehytte. Virksomheten varte frem til i 1950-årene. I dag er verksområdet et museum.
Den 1. januar 2010 ble kommunene Liljendal, Pernå og Strömfors slått sammen med Lovisa.
Det teologiske fakultet (UiO)
Utviklingen av studietilbudet ved Det teologiske fakultet
Mens fakultetes studietilbud fra begynnelsen kun besto av profesjonsstudiet i teologi, har fakultetet i dag et langt bredere studietilbud. Den kanskje viktigste endringen kom i 1990, da kristendomskunnskap ble flyttet over fra Det humanistiske fakultet.
Dette var et fagområde som i utgangspunktet ble opprettet på 1960-tallet med tanke på kristendoms- og religionsundervisning i grunn- og videregående skole.
Muhammad Abdullah Ghazi
Muhammad Abdullah Ghazi var en pakistansk maulana som på slutten av 1960-tallet grunnla Den røde moske i Islamabad og var moskeens leder frem til sin død i 1998.
Det teologiske fakultet (UiO)
Utviklingen av studietilbudet ved Det teologiske fakultet
Utvidelsen fortsatte i 1995 da helsefag hovedfag, studieretning diakoni, nå masterprogrammet i profesjonsetikk og diakonivitenskap; ble opprettet. I og med dette fagområdet, utvidet fakultetet nedslagsfeltet både til annen kirkelig utdanning enn teologien, men også mer generelt til helsesektoren.
Muhammad Abdullah Ghazi
Muhammad Abdullah kom fra en fattig muslimsk familie i Rajanpurdistriktet. Familien tilhørte krigerklanen Baloch Mazari, hjemmehørende i søndre Punjab og nordøstre Balutsjistan.
Det teologiske fakultet (UiO)
Utviklingen av studietilbudet ved Det teologiske fakultet
Fakultetet har i de senere årene også fokusert på internasjonale studier, og i 1998 ble Master of Philosophy in Contextual Theology opprettet. Dette programmet har i hovedsak hatt studenter fra afrikanske og asiatiske land, og har bidratt til å gjøre studentmiljøet mer mangfoldig og internasjonalt.
Muhammad Abdullah Ghazi
Maulana Muhammad Abdullahs innflytelse i det pakistanske samfunnet var stor og sies å ha omfattet ledende regjeringssjefer og diktatoren Zia-ul-Haq.
Det teologiske fakultet (UiO)
Utviklingen av studietilbudet ved Det teologiske fakultet
Utover på 1990- og 2000-tallet styrket fakultetet de mer generelle religionsfaglige feltene, med fokus på interreligiøse studier og religionsdialog. I 2006 ble masterprogrammet i religion og samfunn opprettet, og fra høsten 2010 tilbyr fakultetet også et bachelorprogram i religion og samfunn.
Muhammad Abdullah Ghazi
Etter at Muhammad Abdullah 1988 ble myrdet foran moskeen, etterfulgte sønnen Abdul Aziz ham som khateeb og maulana.
Det teologiske fakultet (UiO)
Utviklingen av studietilbudet ved Det teologiske fakultet
Fokuset på interreligiøse studier og fakultetets sterke tradisjoner for historisk forskning har også ført fakultetet inn i et internasjonalt samarbeid om Masters Programme in Religious Roots of Europe. Programmet startet i 2009, og er et samarbeid mellom seks nordiske universiteter.
Ansatte ved fakultetet
Fram til 1849, da fakultetet fikk en fjerde stilling, var det tre lærere ved fakultetet. I 1876 ble den femte vitenskapelige stillingen opprettet. Tilsammen har rundt 60 personer innehatt professorater ved fakultet.
Studietilbud
Teologisk fakultet forvalter og tildeler gradene bachelor, master og candidatus/a theologiae. Fakultetet tildeler også forskningsgraden ph.d. innenfor fagområdene teologi og kristendomskunnskap.
Fakultet tilbyr følgende studieprogram som fører frem til gradene over:
Robert II av Frankrike
Robert II av Frankrike, også kalt «Robert den fromme» (fransk Robert II le Pieux) (født 27. mars 972, død 20. juli 1031), var konge av Frankrike, medlem av Huset Capet, født i Orléans som sønn av kong Hugo Capet (938-996) og Adelheid av Aquitaine (952-1004).
Bakgrunn
Roberts far, kong Hugo Capet, lot adelskapet krone sønnen som sin etterfølger den 30. desember 987, hvilket etablerte Huset Capet som Frankrikes konger. Etter at Robert ble konge fulgte han sin fars eksempel og kronet sin eldste sønn Hugo Magnus som sin etterfølger. Det skulle likevel ikke skje. Da sønnen prins Hugo Magnus døde ble en annen sønn, Henrik, konge.
Den fromme
Til tross for Roberts ekteskapelige problemer som etter hvert betydde at han for en kort tid ble bannlyst av pave Gregor V (se nedenunder), var han likevel en hengiven katolikk, noe som ga ham kallenavnet «Den fromme». Han var svært musikalsk begavet og var utøvende som komponist og korsanger, skrev poesi, og gjorde sitt palass til et avsondret, religiøst sted hvor han dirigerte gudstjenester, morgenbønn og kveldsbønn i sine kongelige drakt. En annen side av hans fromhet var at han ikke tålte kjetteri og straffet de som ble oppfattet som kjettere nådeløst.
Maktlysten
Det kongedømme som Robert arvet var ikke stort, og i et forsøk på øke sin makt forsøkte han med stor tyngde å kreve et hvert stykke føydalt land som lå ubesatt og legge det inn under kronen. Det førte ofte til motkrav og krig. Hans invasjon av Bourgogne i 1003 ble forhindret og trakk ut. Det var ikke før i 1016 at han til slutt maktet å få kirken bak seg til å bli anerkjent som hertug av Bourgogne.
Mange fiender
Den fromme kong Robert II fikk få venner og mange fiender, inkludert sine egne sønner. Hans eldste sønn Hugo Magnus fikk en brå død i et opprør mot faren. Hans overlevende sønner, den kommende Henrik I av Frankrike og Robert I, hertug av Bourgogne, vendte seg også mot kongen i en borgerkrig for makt og eiendom. Kong Roberts hærstyrker ble beseiret og han trakk seg tilbake til Beaugency utenfor Paris.
Robert døde mens han var i krig med sine sønner den 20. juli 1031 i Melun. Han ble gravlagt ved siden av sin tredje hustru, Constance av Arles (973-25. juli 1032), da hun døde året etter, i Saint Denis-basilikaen i Paris. Han ble etterfulgt av hans og Constances andre sønn, Henrik I.
Ekteskap
Robert II giftet seg med:
Fanny Blankers-Koen
Fanny Blankers-Koen (født 26. april 1918 i Lage Vuursche, Baarn, død 25. januar 2004) var en nederlandsk friidrettsutøver, best kjent for å ha vunnet fire gullmedaljer under OL 1948 i London. Hun gjorde dette som tobarnsmor. Blankers-Koens bakgrunn og resultater gav henne kallenavnet «Den flyvende husmor».
Hun begynte med friidrett i 1935, og deltok allerede året etter under OL 1936 i Berlin. I årene som fulgte, satte hun flere verdensrekorder.
Ehrenzeichen der Bundeswehr
Ehrenzeichen der Bundeswehr (norsk: Forbundsforvarets ærestegn) er en tysk militær utmerkelse innstiftet 29. oktober 1980 av forbundspresident Karl Carstens. Etableringen fant sted i anledning 25-årsjubileet for Bundeswehr, Tysklands forsvar. Utmerkelsen omfatter en medalje og æreskors i flere varianter, i alt fem trinn med til sammen sju varianter.
Bakgrunn og utvikling
Etableringen av Ehrenzeichen der Bundeswehr kom til etter initiativ av forsvarsminister Hans Apel, som var medlem av Helmut Kohls regjering. Ehrenzeichen der Bundeswehr var de første særskilte militære utmerkelsene i Forbundsrepublikken Tysklands historie. Opprinnelig ble utmerkelsene tildelt for lang eksemplarisk og utmerket tjeneste.
Etter at Tyskland i flere tilfeller bidro med militære styrker til internasjonale oppdrag utenlands, der styrkene også deltok i kamp, kom spørsmålet om belønning av innsats i strid opp. I 2008 kom det til en ny høyeste grad, som tildeles for tapperhet i stridsinnsats i felt. Utmerkelsen fikk da nye statutter. Samtidig ble det i to av de eksisterende gradene innført en måte å anerkjenne ekstraordinær individuell innsats med eller uten fare for eget liv. Ehrenzeichen der Bundeswehr har dermed utviklet seg fra å være en anerkjennelse av lang og tro innsats, til også å belønne ekstraordinær personlig innsats og tapperhet i strid.
Inndeling
Ved innstiftelsen i 1980 fikk utmerkelsen fire grader. Ved innføringen av den høyeste, femte grad for tapperhet i 2008, ble samtidig to av de eksisterende gradene delt i to trinn, der hver grad fikk en variant for framstående enkeltinnsats. Ehrenzeichen der Bundeswehr er etter endringene i 2008 inndelt i fem grader, der to av disse er delt i to, til sammen sju trinn. Fra høyeste til laveste trinn er disse:
De forskjellige trinn er uavhengig av hverandre på en slik måte at samme person kan tildeles flere varianter av utmerkelsen med rett til å bære alle.
Utforming
Utformingen av utmerkelsen varierer etter trinn. Medaljen er rund, mens utmerkelsen for øvrige trinn er utformet som et kors med utsvingte armer. Medaljen er i bronse og bærer på advers et bjelkekors med lett utsvingte armer. Bjelkekorset er det tradisjonelle symbol for Tysklands militære styrker og går tilbake til Jernkorset fra Napoleonskrigenes tid. Det er i dag merke for Bundeswehr. Ørnen fra Tysklands riksvåpen er plassert over korsmidten. Motivet er omgitt av en eikekrans. Revers har innskriften «FÜR BESONDERE VERDIENSTE» (for særlige fortjenester) over tre linjer, tre eikeblader og «BUNDESWEHR» i en bue nederst. Også motiver på baksiden er omgitt av en eikekrans. Eikeblader og -kranser benyttes i militær sammenheng symboler som for tapperhet, styrke og patriotisme.
Æreskorset, med sine forskjellige valører og varianter, har ens grunnleggende utforming: Et likearmet bjelkekors med utsvingte armer. Korset er utformet med markering av en ytre bord eller kant. Midtmedaljongen over korsmidten har samme motiv som medaljen, det vil si korset med ørnen omgitt av en eikekrans. Æreskorset er utført i gull, sølv og bronse. I de to variantene av æreskorset i gull og sølv, som tildeles for særskilt fremragende innsats, er hovedkorsets ytre kant rød.
Æreskorset for tapperhet er identisk med æreskorset i gull, men har en eikebladsspenne i gull på medaljebåndet.
Medaljebåndet for alle varianter av utmerkelsen er svart med kantstriper i gull og rødt. Fargene svart, rødt og gult er fargene fra Tysklands flagg.
Båndstripene har samme fargesammensetning som medaljebåndet. Valør og variant markeres med en miniatyrvariant av utmerkelsen påsatt i midten av båndstripen.
Hello Muddah, Hello Fadduh
«Hello Muddah, Hello Fadduh (A Letter from Camp)» er en amerikansk Grammy-vinnende noveltysang basert på klagebrevet Allan Sherman mottok fra sin sønn Robert da han befant seg på Camp Champlain i Westpoint, New York.
Ehrenzeichen der Bundeswehr
Tildeling
Ehrenzeichen der Bundeswehr tildeles av forsvarsministeren som belønning for lang og tro tjeneste og i anerkjennelse av personell som på en forbilledlig måte har utført sin plikt. Utmerkelsen kan tildeles både militært og sivilt personell. Hvert enkelt trinn kan tildeles direkte uten tidligere oppnåelse av lavere trinn. Tildeling av æreskorset i gull krever en minste tjenestetid på 20 år. For sølv er tjenestetiden minimum ti år og for bronse fem år. Æresmedaljen i bronse kan tildeles etter en minste tjenestetid på sju måneder.
Hello Muddah, Hello Fadduh
Sangen er en parodi som klager på den fiktive «Camp Granada» og blir ledsaget av melodien til Amilcare Ponchiellis «Timenes dans». Tittelen er hentet fra de første linjene: ''«Hello Muddah, Hello Fadduh. Here I am at Camp Granada. Camp is very entertaining. And they say we'll have some fun when it stops raining»''.
Ehrenzeichen der Bundeswehr
Tildeling
Æreskorset i gull og sølv med røde kanter skjer på bakgrunn av enestående enkeltinnsats, slik som livredding. Ved tildeling av æreskorset i sølv og gull med rød innramming er det ikke krav om minste tjenestetid.
Hello Muddah, Hello Fadduh
Etter at sangen nådde en andreplass på Billboard Hot 100-listen fra 24. august 1963 skrev Sherman en ny «back at Camp Granada»-versjon, «Hello Muddah, Hello Fadduh!», til en opptreden på The Tonight Show Starring Johnny Carson 27. mai 1964. Sherman skrev en tredje versjon for og opptrådte i en TV-reklame for et brettspill om Camp Granada, en «real rotten camp» (1965).
Ehrenzeichen der Bundeswehr
Tildeling
Tildeling av æreskorset for tapperhet kan skje på bakgrunn av enkeltinnsats som i tapperhet går langt ut over det som kan forventes.
Utmerkelsen kan tildeles posthumt. Den kan i særlige tilfeller også tildeles utenlandske sivile og militært personell fra andre land, når disse har ytt fremragende innsats for Bundeswehr. Første tildeling fant sted 6. november 1980. De første tildelinger av æreskorset for tapperhet fant sted i 2009 og gikk til personell som hadde utmerket seg med innsats i Afghanistan.
Hello Muddah, Hello Fadduh
Sangen vant en 1964 Grammy Award for Comedy. Den har blitt spilt tallrike ganger på Dr. Demento show og finnes på samlealbumet Dr. Demento 20th Anniversary Compilation (Rhino Records).
Sangen lå som nummer én i Hongkong, som ikke har sommerleire.
«Hello Muddah, Hello Fadduh» har blitt oversatt til esperanto, finsk, nederlandsk, norsk samt svensk («Brevet från kolonin» av Cornelis Vreeswijk).
Vreeswijks innspilling lå på Svensktoppen i ti uker i perioden 10. april-12. juni 1965, med en fjerdeplass som beste resultat.
En versjon på hebraisk ble skrevet av Hanouch Levin i 1966 og sunget av Tsippi Shavit: «Michtav Min HaKaitana».
«Høegh Aronde»-forliset
«Høegh Aronde»-forliset inntraff den 21. mars 1963 utenfor vestkysten av Marokko. 19 av et mannskap på 32 omkom. Forliset skjedde da fartøyet sprang lekk i et lasterom og sank. Skipet seilte for rederiet Leif Höegh & Co i Oslo.
MS «Høegh Aronde» ble bygget i 1945 ved Pennsylvania Shipyards Inc., Beaumont, TX (US), var på 3,884 bruttoregistertonn (5,975 dwt), 15,2 meter bredt og 103,2 meter langt. Skipet het opprinnelig «Rolling Hitch». Skipet ble kjøpt av Fred Olsen Line i 1946 fra U.S. War Shipping Admin. og omdøpt «Bursa». I 1954 ble det solgt til Leif Höegh og omdøpt «Høegh Aronde». Höegh solgte i 1961 skipet til Ocean Transport i Bergen, men befraktet det tilbake.
På sin siste tur kom skipet fra Sassandra i Elfenbenskysten og skulle til Valencia i Spania. Det sprang lekk 21. mars utenfor Marokko i posisjon ca. 31.30N/10.45W, nord for Agadir. Det var da lastet med 3,000 tonn fosfat og 2,000 tonn tømmer. Gibraltar mottok en SOS-melding kl 0112 med «sinking fast, help». Så ble det stille. Skip og fly ble satt inn i en stor leteaksjon og tolv timer senere ble overlevende og døde plukket opp mellom drivende tømmerstokker. Av mannskapet på 32 ble 13 tatt opp i live av det italienske skipet «Vega», det greske «Penelope» og det franske «Joliette». Fire døde ble tatt opp, mens 15 personer forsvant. Førstestyrmannen fortalte at skipet i sterk kuling fikk en alvorlig lekkasje og fikk raskt en slagside på 30–40 grader slik at bare den ene livbåten kunne sjøsettes. Skipet sank etter kort tid.
Jesus, Lover of My Soul
«Jesus, Lover of My Soul» er en salme, skrevet av Charles Wesley. Den ble publisert i Hymns and Sacret Poems i 1740. Noen har kalt den for den vakreste salmen på det engelske språk.
Melodien, «Aberystwyth (Parry)», ble skrevet av walisisk-amerikanske Joseph Parry. Den ble publisert i Stephens' Ail Lyfr Tonau ac Emynau, 1879.
Bakgrunnshistorie
''«Mrs. Mary Hoover, fra Bellefonte, Pennsylvania, hvis bestemor var heltinnen i historien, har fortalt denne familietradisjonen til sin pastor. Charles Wesley prediket i området til sognet Killyleagh, County Down, Irland, da han ble angrepet av menn, som ikke likte hans doktriner. Han søkte tilflukt i et hus lokalisert i det som var kjent som the Island Barn Farm. Farmerens kone, Jane Lowrie Moore, fortalte at han måtte skjule seg i melkehuset, nede i hagen. Straks kom mobben og krevde rømlingen utlevert. Hun forsøkte å berolige dem med forfriskninger. Da hun gikk ned til melkehuset henviste hun Mr. Wesley til å ta seg gjennom bakvinduet og skjule seg under hekken, hvorved det rant en liten bekk. På det skjulestedet, med ropene til forfølgerne rundt seg, skrev han denne udødelige hymnen. Etterkommerne til Mrs. Moore bor fremdeles i huset, som er mye av det samme som det var på Wesleys tid».''
Norske versjoner
Salmen er oversatt til norsk av H.P. Bergh (str. 1-3) i 1874 og av Karl Marthinussen (str. 4) i 1939. Den norske tittelen er «Jesus du som har meg kjær».
SG Wattenscheid 09
SG Wattenscheid 09 er en tysk fotballklubb som holder til i Wattenscheid, en bydel i Bochum i delstaten Nordrhein-Westfalen.
Historie
Wattenscheid spilte i Bundesliga i tidsrommet 1990-1994.
Fylkesvei 3924
Fylkesvei 3924 er en kort forbindelsesvei mellom fylkesvei 454 og riksvei 9 på Skarpengland i Vennesla kommune. Veien er 124 meter lang, og har ikke fått noe navn.
Frem til 2019 hadde veien betegnelsen fylkesvei 71 (Vest-Agder).
Wowereit IV
Klaus Wowereits fjerde senat var fra 24. november 2011 til 11. desember 2014 delstatsregjering i Berlin. Wowereit ble fra samme dato valgt som regjerende borgermester og regjeringen ble tatt i ed 1. desember 2011.
Etter valget til Berlins parlament 18. september 2011 var det mulig å etablere en rød-grønn såvel som en rød-svart(konservativ) koalisjon. SPD valgte overraskende å gå i koalisjon med CDU.
Michael Braun gikk etter elleve dager av som justis- og forbrukervernsenator etter at det var fremsatt kritikk mot hans håndtering av visse eiendomshandler.
Den sørøstatlantiske fiskeriorganisasjon
Den sørøstatlantiske fiskeriorganisasjon (engelsk: South East Atlantic Fisheries Organization , SEAFO) er en internasjonal, mellomstatlig fiskeriorganisasjon for landene ved det sørøstlige Atlanterhavet og for andre land med interesser i området. Organisasjonen har til formål å sikre fiskebestandene i området og arbeide for bærekraftig utnyttelse av fiskeressursene, slik det legges opp til gjennom Konvensjonen for beskyttelse og forvaltning av fiskeriressursene i det sørøstlige Atlanterhavet. Konvensjonen trådte i kraft i april 2003. Organisasjonen ble etablert 20. april 2001. Den har sekretariat i Walvis Bay i Namibia. Medlemmene i organisasjonen er Angola, EU, Namibia og Norge.
Teglverkskroken (Oslo)
Teglverkskroken er en vei på Ensjø i bydel Gamle Oslo. Den går sørøstover som blindvei fra Gladengveien, på sørsiden av kvartalet Gladengveien 15 (Glaenga eierseksjonssameie ). Sistnevnte kvartal ble oppført i 2012, og veinavnet ble vedtatt i 2011. Det viser til Ensjø teglverk, som var i drift i 1852–1916.
Josef Trousílek
Josef Trousílek (født 16. mars 1918 i Praha, død 10. oktober 1990 i Praha) var en tsjekkoslovakisk ishockeyspiller som deltok i de olympiske vinterleker 1948 i St. Moritz.
Trousílek vant en olympisk sølvmedalje i ishockey under vinter-OL 1948 i St. Moritz. Han var med på det tsjekkoslovakiske laget som kom på andreplass i turneringen bak Canada
Ishockeyturneringen ble avviklet som en enkeltserie med ni lag, der alle lagene møttes en gang. Både Tsjekkoslovakia og Canada vant sju kamper og spilte en uavgjort. Kampen mellom Tsjekkoslovakia og Canada endte 0-0 og begge lagene fikk 15 poeng. Canada vant serien på bedre målforskjell, +64 mål 69-5 mot Tsjekkoslovakias + 62 mål 80-18.
136 (tall)
136 (ett hundre og trettiseks) er det naturlige tallet som kommer etter 135 og kommer før 137.
Royal Aircraft Factory B.E.2
Royal Aircraft Factory B.E.2 (Blériot Experimental) var et britisk en-motors, to-seters to-dekker som var i bruk hos Royal Flying Corps (RFC) under første verdenskrig. Det ble bygget i ca. 3 500 eksemplarer og brukt som jagerfly, til avskjæring av fienden, som lett bomber, til trening og rekognosering.
136 (tall)
136 er et partall.
136 er CXXXVI i romertall.